**Doisprezece**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Douăsprezece ore-n ceas

Le duci zilnic, pas cu pas...

Ore petrecute ușor,

Ce au aripi într-un zbor,

Ore încete, ce trec greu

Fiindcă-așa vrea Dumnezeu!

Douăsprezece luni în an

Aninate într-un colan

De timpul ce te petrece

Ca să ai măsura rece

A vieții ce e o clipă

Într-o zbatere de-aripă!

Doisprezece apostoli stau

La masa la care vreau

Spațiul și timpul să pună

Sufletelor noastre cunună

De iubire și iertare

În drumul lor spre împăcare!

Doisprezece este-n noi,

În celulele ce-s roi

Într-o viață ce ni-i dată

S-o trăim cât mai curată!